**Vaski-kirjastojen yhteistyö laajenee keväällä 2012**

Vaski-kirjastoyhteistyössä ovat mukana seuraavien Varsinais-Suomen kuntien kirjastot: Turku, Lieto, Masku, Mynämäki, Naantali, Nousiainen, Raisio, Rusko ja Taivassalo. Turun kaupunginkirjasto toimii Vaski-kirjastojen veturina.

Kaikkien Vaski-kirjastojen yhteinen uudistunut tietojärjestelmä otetaan käyttöön vuoden 2012 keväällä. Tällöin Vaskiin liittyvät Kaarina, Kustavi, Laitila, Paimio, Pyhäranta, Sauvo, Uusikaupunki ja Vehmaa.

Vaski-kuntien asukkailla on käytettävissään laadukkaat, jatkuvasti uudistuvat ja kustannustehokkaat kirjastopalvelut.

* Samalla kortilla voi asioida alueen kaikissa kirjastoissa.
* Kokoelmat ovat yhteiskäytössä ja kaikkien Vaski-kirjastojen aineistoa voi tilata lainattavaksi omasta lähikirjastostaan ilman erillistä lisämaksua.
* Kirjastoilla on yhteinen tietojärjestelmä sekä yhteiset toimintasäännöt ja maksukäytännöt.
* Kirjaston palvelut ovat entistä vuorovaikutteisempia ja niitä kehitetään yhteistyössä asukkaiden kanssa.

Vaskiin voi edelleen liittyä myös muita kirjastoja. Tällöin kunnat tekevät sopimuksen Turun kaupunginkirjaston kanssa ja sitoutuvat yhteisiin toimintaperiaatteisiin.

**Lisätietoja:**

Palvelujohtaja Ulla-Maija Maunu, puh. 040 9072 924, ulla-maija.maunu@turku.fi tai kirjastotoimenjohtaja Inkeri Näätsaari, puh. 050 5907 691, Turun kaupunginkirjasto

Vaski-kirjastojen kirjastotoimenjohtajat